Xiaomi

**Xiaomi** (小米科技) on Hiina elektroonikaettevõte. Xiaomi on suuruselt kolmas nutitelefonide tootja maailmas. Ettevõte töötab välja, arendab ja müüb nutitelefone ja nutitelefonide rakendusi. 

Alates turuletulekust 2011. aasta augustist on Xiaomi kasvatanud käivet põhiliselt Hiinas, aga aina enam ka globaalselt. Nende edu peamiseks põhjuseks on konkurentidest odavamad nutitelefonid.
Xiaomi asutaja ja tegevdirektor on Lei Jun, ajakirja Forbes andmetel rikkuselt 8. mees Hiinas.
Firmal on üle 3000 töötaja, kes paiknevad põhiliselt Hiinas, Malaisias ja Singapuris. Jõuliselt arenetakse ka Indias ja Indoneesias.

Firma peakorter asub Hiinas Pekingis.

## Nimi

Xiaomi (小米) tähendab hiina keeles väikest riisi ehk hirssi.

## Ajalugu

Xiaomi asutati 6. aprillil 2010 kaheksa partneri poolt, nende seas mobiiliprotsessorite tootja Qualcomm ja Singapuri valitsus. Firma asutati, et arendada uut muudetud Google'i Androidi operatsioonisüsteemi. Arenduse mõte oli tagada mõned lisafunktsioonid, mida Android veel ei pakkunud, ning muuta kasutajaliides lihtsamaks. Xiaomi loodud platvorm on MIUI. MIUI-l on suletud lähtekood ning see sarnaneb Samsungi TouchWiziga ja Apple'i iOS-iga. 2014. aasta seisuga saab MIUI-d installida üle 200 seadmesse nii inglise kui hiina keeles. 2014. aastal oli MIUI-l umbes 30 miljonit kasutajat.

2011. aasta augustis teatas Xiaomi, et hakkab nutitelefone tootma. Nende esimene nutitelefon oli Xiaomi Mi1.

2014. aasta juunis tuli müügile esimene Xiaomi tahvelarvuti.

## Ärimudel

Xiaomi ärimudel on toota odavaid, hästiehitatud ja vastupidavaid nutiseadmeid. Iga telefoni pealt teenitav kasum on Xiaomi puhul väike. Firma müüb iga telefonimudelit tavaliselt 18 kuud, mis on võrdlemisi pikk aeg. Näiteks Samsungil on sama periood 6 kuud.

Xiaomi hoiab kulud madalana. Näiteks ei ole firmal ühtegi füüsilist poodi. Seadmeid müüakse ainult internetis või partnerite kaudu. Xiaomi kulutab ka reklaami peale umbes 3,2% oma käibest, mis võrreldes tema suurte konkurentidega on väga vähe.
2013. aastal püüti siseneda Lääne turule. Selleks palgati endine Google Androidi osakonna asepresident Hugo Barra. Lääne turule ei õnnestunud Xiaomil siseneda, kuna neil puudusid vastavad patendiõigused ning kuna Hiina tehnoloogiat ei usaldata Läänemaailmas. Nüüdseks Xiaomi on keskendunud Aasia turule. Nende telefone ostetakse kõige rohkem Hiinas, Indias, Malaisias ja Indoneesias. Uute turgudena nähakse Taid, Venemaad, Mehhikot, Brasiiliat ja Türgit.

## Tooted
### Mobiiltelefonid
#### Mi 1

Xiaomi teatas 2011. aasta augustis, et hakkab tegelema nutitelefonide toomisega. Esimene nutitelefon oli Mi 1. Mi 1 suurus on 125 × 63 × 11,9&nbsp;mm, kaal 149 grammi. Telefonil on 4-tolline LCD puuteekraan 16 miljoni värviga. Põhimälu on telefoni 4 GB ja muutmälu (RAM) 1 GB. Mälukaadripesa puudub. Mi 1 on 2 kaamerat, põhikaamera tagaküljel ja teine eesküljel. Tagumine kaamera on 8 Mpx ja eesmine 2 Mpx. Operatsioonisüsteemina kasutab Mi 1 Androidi versioon 2.3.5 nimega Gingerbread. Tuleb meeles pidada siiski, et Mi 1 kasutab Androidi muudetud versiooni nimega MIUI. Mi 1 kasutab Qualcomm MSM8260 SoC 1,5&nbsp;GHz kahetuumalist protsessorit (CPU) ja Adreno 220 graafikaprotsessorit (GPU). Tal on 1930&nbsp;mAh liitiumioonaku, mille eeldatav kasutusaeg on 10–12 tundi. Müügile tulles oli Xiaomi hind 250 eurot.
2012. aasta augustis tõi Xiaomi müügile nutitelefoni Mi 1S. Uuendatud on operatsioonisüsteemi. Gingerbreadi asemel on Androidi versioon 4.0 nimega Ice Cream Sandwich MIUI modifikatsioon.

#### Mi 2
Xiaomi teatas 2012. aasta augustis, et toob turule Mi 2 nutitelefoni. Telefon tuli turule sama aasta novembris. Telefoni suurus on 126 × 62 × 10,2&nbsp;mm, kaal 145 grammi. Mi 2 on IPS LCD 4,3-tolline puutetundlik ekraan 16 miljoni värviga. Põhimälu suurus oleneb mudelist- odavamal mudelil on 16 GB, kallimal 32 GB. Mälukaardipesa puudub. Muutmälu (RAM) on telefonil 2 GB. Mi 2 on 2 kaamerat. Tagapool on 8 Mpx kaamera lahutusvõimega 3264 × 2448 pikslit, eespool on 2 Mpx kaamera. Operatsioonisüsteemina kasutab Android OS versiooni 4.1 nimega Jelly Bean, mida saab uuendada versioonini 4.4.4 nimega KitKat. Siiski tuleb arvestada, et kõikidel Xiaomi telefonidel ei ole mitte Androidi algne versioon, vaid Xiaomi muudetud MIUI. Mi 2 puhul on tegemist MIUI 4. Mi 2 kasutab Qualcomm neljatuumalist Krait 1,5 Ghz protsessorit (CPU) ja Andreno 320 graafikaprotsessorit (GPU). Telefonil on 2000&nbsp;mAh liitiumioonaku.

#### Mi 3

2013. aasta septembris teatas Xiaomi, et müügile tuleb Mi 3. See jõudis turule sama aasta detsembris. Nutitelefoni suurus on 144 × 73,6 × 8,1&nbsp;mm, kaal 145 grammi. Mi 3 on IPS LCD 5-tolline puutetundlik ekraan 16 miljoni värviga. Valida on 16 GB ja 64 GB põhimäluga telefoni vahel. Mälukaardipesa puudub. Muutmälu (RAM) on Mi 3 2 GB. Telefonil on 2 kaamerat. Põhikaamera, tagumine on 13 Mpx 4128 × 3096 pikslise resolutsiooniga. Videot suudab tagumine kaamera salvestada Full HD videot (1080p). Operatsioonisüsteemiks on Androidi versioon 4.3 Jelly Bean, mida on võimalik uuendada versioon 4.4.2 KitKat'iks. Tegemist ei ole siiski tavalise Androidiga, vaid Xiaomi versiooniga Androidist – MIUI 5. Võrreldes Mi 2-ga on suurimaks muutuseks protsessor. Mi 3 on Qualcommi neljatuumaline Krait 800 2,3&nbsp;GHz protsessor (CPU). Ka graafikaprotsessor on natuke uuem – Andreno 320 asemel on Andreno 330. Seda kõike toetab Qualcommi Snapdragon 800 tugikiibistik. Telefonile on sisseehitatud 3050&nbsp;mAh liitiumioonaku, mida ei ole võimalik tavakasutjal iseseisvalt vahetada. Müügile tulles oli Mi 3 16 GB hind 180 eurot.

2013. aasta oktoobris tuli Mi 3 Mandri-Hiinas müügile. Esimese 86 sekundiga müüdi Hiinas 100 000 nutitelefoni.

2013. aasta 11. novembril paiskas Xiaomi müügile 110 000 Mi 3 nutitelefoni, mis kõik müüdi esimese 3 minutiga maha.

#### Mi 4
2014. aasta juuli välja kuulutatud ja augustis müügile tulnud Mi 4 on praegu Xiaomi lipulaev. Mi 3-ga võrreldes on uus Mi 4 natuke paksem ja kaalub 4 grammi rohkem, vastavalt 139,2 × 68,5 × 8,9&nbsp;mm ja 149 grammi. Mi 4 on Mi 3 sama IPS LCD 5-tolline puutetundlik ekraan 16 miljoni värviga. Ka põhimälu on Mi 4-l sarnaselt Mi 3-ga saab ostja valida, kas 16 GB või 64 GB. Mälukaardipesa puudub. Suurim erinevus Mi3-ga on see, et 2 GB muutmälu (RAM) asemele on Mi 4-l 3 GB muutmälu (RAM). Kaameraid on kaks. Põhikaamera tagaküljel on 13 Mpx 4128 × 3096 resolutsiooniga. Videot on võimalik filmida 2160 pikslit 30 kaadrit sekundis kvaliteediga. Lisaks on arendatud kaamera sensorit suurema avaga. Teine kaamera on eesküljel. Erinevalt Mi 3 2 Mpx kaamerast on Mi 4-l ees 8 Mpx kaamera. Eesmine kaamera suudab soota videot kvaliteediga 1080 pikslit 30 kaadrit sekundis. Operatsioonisüsteem on uusima Androidi versioon 4.4.3 KitKat-i Xiaomi versioon MIUI 5. Protsessor (CPU) on Qualcommi neljatuumaline Krait 400 taktsagedusega 2,5&nbsp;GHz ning graafikaprotsessor on Adreno 330. Neid toetab Qualcommi tugikiibistik Snapdragon 801. Telefonil on sisseehitatud 3080&nbsp;mAh liitiumioonaku.
Turule tulles oli Mi 4 16 GB versiooni hind 360 eurot ja 64 GB versiooni hind 415 eurot. Telefone saab osta ainult tootja Xiaomi kodulehelt.

#### Hongmi
2013. aasta augustis tuli müügile Xiaomi odavama seeria nutitelefon Hongmi 1. Telefoni suurus on 137 × 69 × 9,9&nbsp;mm ja kaalub 158 grammi. Sellel on 4,7-tolline IPS LCD puutetundlik ekraan, mille pikslitihedus on 312 pikslit tolli kohta. Ekraani katab kaitsev Gorilla Glass 2. Hongmi põhimälu on 4 GB, microSD-kaardiga on võimalik lisada 32 GB mälu. Muutmälu on 1 GB. Telefonil on kaks kaamerat, põhikaamera asub tagaküljel ja on 8 Mpx resolutsiooniga 3264 × 2448 pikslit, ees on 1,3 Mpx kaamera. Operatsioonisüsteemiks on Androidi versioon 4.2 Jelly Bean. Telefoni käitab ARM-i neljatuumaline Cortex-A7 1,5&nbsp;GHz protsessor, graafikaprotsessoriks on PowerVR SGX544MP2. Seda toetab Mediatek MT6589T tugikiibistik. Hongmil on 2000&nbsp;mAh liitiumpolümeeraku. Hongimi hind müügile tulles oli 130 eurot.

2014. aasta mais tuli müügile Hongmi uuem versioon 1S. Uuendatud on operatsioonisüsteem, milleks on nüüd Android versioon 4.3. Ka graafikaprotsessor ja tugikiibistik on välja vahetatud. Uus graafikaprotsessor on Adreno 305 ja tugikiibistik on Qualcommi Snapdragon MSM8228.

### Sülearvutid
#### Notebook Air
Air seeria sülearvuteid on saadaval halli, kuldse ja hõbedase korpusega. Lisaks on Air seeria sülearvuti väga kompaktne. Jääb hästi silma oma kaalu, disaini ning arvuti paksuse poolest. Olenemata metallkorpusest, on arvuti kaaluks kõigest 1,07–1,3&nbsp;kg ning paksus 12,9–14,8&nbsp;mm. Selliste mõõtmetega arvutit on väga hea kaasas kanda, kuna võtab väga vähe ruumi.

Arvutites on kasutatud nii Intel Core i5 kui ka i7 seeria protsessorit. Kasutatakse Intel Core i7-6500U protsessorit, mille taktsageduseks on 3,1–3,5&nbsp;GHz. i7-6500U on küll vanem kui Intel Core 7500U protsessor, kuid sellegipoolest ligikaudu 20% suurema jõudlusega. Air seeria arvutite valikus on ka sülearvuteid, milles on kasutusel Intel Core i5-7200U protsessor, taktsagedusega 3,1&nbsp;GHz.

Operatiivmälu on arvutites vähemalt 8GB. Kasutatakse 2133&nbsp;MHz taktsagedusega DDR4 tüüpi mälusid, mis on hetkel suurima kiirusega muutmälu tüüp DDR3 tüüpi mälude järel.

Lisaks on veel arvutitel sõrmejäljeluger, mis teeb arvuti ligipääsu eriti turvaliseks. Ei ole vaja meelde jätta paroole, vaid saab kiirelt ja lihtsalt sõrme üle lugeri libistada ning kahe sekundiga on arvuti kasutusvalmis. Arvuti jätab meelde eelnevalt salvestatud sõrmejäljed ning salvestamata sõrmejäljega pole võimalik arvutisse siseneda. Sõrmejäljeluger asub arvuti hiirepadja sees üleval paremas nurgas.

Arvutitel on kasutusel 1920x1080 IPS LCD ekraan, mis kuvab eriti selge ja terase pildi. Displeid ümbritseb kõigest 5,59&nbsp;mm laiune raam, mis kasutab ära väga suure osa arvuti ekraanist. Ekraan on vastupidav kriimustustele, klaasi valmistamisel on kasutatud safiiri. Tänu 130–135 kraadisele ekraaninurgale on väga mugav arvutiga tööd teha.

Sülearvuti aku peab vastu kuni kaheksa tundi. Mi Notebook Air sülearvuti aku mahutavus on 578 Wh/h. Aku laadimine on kiire tänu sellele, et arvuti laadimine käib läbi Type-C pordi, mistõttu on võimalik pool akut täita umbes poole tunniga. Kiire aku laadimine ning pikk aku kestvus teeb Xiaomi Mi Notebook Air sülearvutist väga hea arvuti sellele, kes väärtustab sülearvutite juures akulaadimise kiirust ning aku kestvust.

Kuna tegu on õhukese disaini ja kompaktse sülearvutiga, siis antud Xiaomi seeria arvutil on HDMI 2xUSB 3.0, USB Type-C ning 3,5&nbsp;mm väljundid.

Arvutil on kasutusel eraldiseisev graafikakaart. Selleks on GeForce MX150 videokaart, millel on 2 GB mälu. Oma kompaktsuse tõttu on arvuti varustatud https://et.wikipedia.org/wiki/Pooljuhtketas|SSD andmekandjaga. Valikus on nii 128 kui ka 256 GB mahuga SSD andmekandjaga.

#### Notebook Pro
Pro seeria sülearvutit toodetakse 15,6" ekraaniga. See annab eelise suurema pildi ning kasutusmugavuse suhtes. Pro seeria sülearvutites on kasutatud Intel Core kaheksanda generatsiooni i7 protsessoreid, mis on võrreldes eelneva generatsiooni protsessoriga ligikaudu 40% efektiivsem. Protsessoriks on Intel Core i7-8550U, taktsagedusega 4,0&nbsp;GHz, mis teeb Pro seeria arvutist võimeka arvuti igale kasutajale, sobib nii kontorisse kui koju.

Lisaks on kasutusel samaaegselt GeForce MX150 graafikakaart, mistõttu ei jää arvuti aeglasemaks, kui käitada samaaegselt mitut erinevat protsessi korraga, kuna nii protsessor kui ka graafikakaart suudavad sellega samaaegselt toime tulla. Tegemist on eraldiseisva graafikakaardiga, millel on GDDR5 tüüpi mälu, suurusega 2GB. Sellega on võimalik mängida ja töödelda videoid.

Kuna tegemist on võimsama arvutiga kui Air seeria arvuti, siis on Pro seerial kasutusel kahe ventilaatoriga jahutussüsteem, mis teeb arvuti jahutamise kordi efektiivsemaks. Tänu sellele ei lähe arvuti töötemperatuur väga kõrgele ning arvuti ei hakka võimekust kaotama.

Pro seeria arvuteid on saadaval nii 8 GB kui ka 16 GB muutmäluga. Kasutusel on DDR4 2400&nbsp;MHz mälu, mis on võrreldes DDR3 mäluga 15% kiirem ning selle elektritrarve on ka väiksem, ligikaudu 5–10%.

Selle seeria arvutites on kasutusel SSD andmekandjad, mille mahutavus on 256 GB. Antud arvuti SSD-andmekandjad on erilised oma võimekuse poolest. SSD lugemis- ja kirjutamiskiiruseks on 1,5 GB/s. Võimeka andmekandja poolest on arvuti eriti sobilik foto- ja videograafidele, kellele on oluline kiire andmete ja failide liikumise kiirus.

FHD-ekraan on valmistatud väga täpselt ja hoolikalt. Selle teevad eriliseks väga teravad pikslid, täpsed ja teravad värvid, kontrastsus. Kui tavapärastel arvutitel on 200-nit heledus, siis Pro seeria arvuti ekraanid on 300-nit heledusega, mis teeb pildi eriti selgeks ja teravaks.

Võrreldes Air seeria laptopiga on Pro seeria arvutitel täissuuruses klaviatuuriklahvid, mis teeb kasutamise eriti mugavaks.

Nagu ka Air seera arvutil, on ka Pro seeria arvuti metallkorpusega, kuid saadaval on ainult halli värvi korpusega arvutit. Lisaks on olemas ka sõrmejäljeluger. Samuti on aku laadimine sama efektiivne, umbes poole tunniga saab täidetud pool aku mahust, laadimine toimub läbi USB Type-C pordi ning aku vastupidavuseks on keskmiselt 8 tundi.

Füüsiliste mõõtmete poolest on Pro seeria arvuti senistest mudelitest natuke suurem suurema ekraani ja tugevama korpuse tõttu. Paksuseks 15,9&nbsp;mm ning seetõttu on ka seadme kaal suurem, 1,95&nbsp;kg.

Arvuti külgedel on 2xUSB-C, 2xUSB 3.0, HDMI, 3,5&nbsp;mm pordid ning kaardiluger SD-, SDHC- ja SDXC-kaartide jaoks.

#### Gaming Laptop
Xiaomi on mänguriarvuteid hoolikalt välja töötanud kaks aastat, et pakkuda kasutajale mugavust ja võimekat arvutit.

Mänguriarvuti jahutussüsteem on võimekam kui teistel Xiaomi mudelitel. Selle jahutus on 60% efektiivsem. Arvuti korpuses paikneb kaks ventilaatorit ning 3+2 jahutuskanalit, et jahutada nii protsessorit kui ka graafikakaarti. Jahutuskanalid on paigutatud nii, et termoülekanne oleks kõige tõhusam ning ei lase arvutil üle kuumeneda.

Antud mudeli arvutid on kõik 15,6" ekraaniga, pakkudes mängijale parimat pilti. Kõik mänguriarvutid on FHD ekraaniga, ekraani kuvasuhe 16:9. Displeid ümbritseva raami laiuseks on 9,9&nbsp;mm. Lisaks arvuti oma FHD-ekraanile, on võimalik veel lisada ka kaks 4k kvaliteediga monitori.

Võrreldes teiste mudelitega on mänguriarvutil parema kõlaga helisüsteem. Xiaomi on kasutanud siin oma audiosüsteemi, selleks on Audio.. See tähendab, et heli sagedus on võrreldes tavaaudioga kõrgem. Hi-Res heli kasutatakse erinevate lugude salvestamisel stuudiotes.

Eriline on see arvuti ka klaviatuuri poolest, sest tegu on ikkagi mängimiseks mõeldud arvutiga. Klaviatuuriklahvide lülitus on 1,8&nbsp;mm, mis on eriti tundlikud. Klaviatuuril on 30 klahvi ning viis programmeeritavat lisaklahvi, mida saab iga kasutaja oma käe järgi seadistada.

Füüsiliste mõõtmete poolest on mänguriarvuti pisut paksem ning seetõttu kaalub ta 2,7&nbsp;kg. Aku mahutavuseks on 55 Wh ning kestvus oleneb protsessist, 5–6,5 tundi.

Protsessoriteks on seitsmenda generatsiooni Intel Core i5 seeria protsessorid, täpsemalt Intel Core i5-7300HQ. Protsessori taktsageduseks 3,5&nbsp;GHz. Graafikakaardiks Nvidia GeForce GTX 1060 või GTX 1050ti. GTX 1060 graafikakaardil on GDDR5-mälu mahutavusega 6 GB, GTX 1050ti videokaardil samuti GDDR5-mälu mahutavusega 4 GB.

Muutmäluks on DDR4 2400&nbsp;MHz mälu, mille suurus on 8 GB. Arvutis on kaks andmekandjat, üks pooljuhtketas ja üks kõvaketas. SSD mahutavus on 128 GB ning HDD mahutavus 1 TB. Andmekandjad toetavad lugemis- ja kirjutamiskiirust kuni 1,5 GB/s.

Arvutil on mõlemal küljel üks USB-C port, neli USB 3.0 porti, erinevalt teistest mudelitest ka internetikaabli jaoks port, HDMI-port ning mikrofoni ja kõrvaklappide jaoks 3,5&nbsp;mm port.

### Muud tooted ja teenused
#### Phabletid
##### Redmi Note
2014. aasta märtsis tuli turule esimene Xiaomi phablet Redmi Note. Selle suurus on 154 × 78,7 × 9,5&nbsp;mm ja kaalub 199 grammi. Ekraaniks on IPS LCD 5,5-tolline puutetundlik ekraan pikslitihedusega 267 pikslit tolli kohta. Põhimälu on Redmi-l 8 GB. Lisaks on mälukaardipesa, mis toetab microSD kaarti suurusega kuni 32 GB. Turule tuli kahe erineva muutmälu suurusega phabletit – odavamal on 1 GB ja kallimal 2 GB muutmälu. Redmi Notel on 2 kaamerat – põhikaamera tagaküljel ja teine eesküljel. Põhikaamera onn 13 Mpx resolutsiooniga 4128 × 3096 pikslit. Sellega on võimalik teha videot kvaliteediga 1080 pikslit 30 kaadrit sekundis. Eesküljel olev kaamera on 5 Mpx. Operatsiooniks on Androidi versioon 4.2 Jelly Bean MIUI 5. Protsessoriks on Redmi-l ARM-i kaheksatuumaline Cortex-A7 protsessor taktsagedusega 1,4/1,7&nbsp;GHz ja graafikaprotsessoriks on ARM-i Mali-450MP4. Tugikiibistikuks on Mediatek MT6592. Akuks on 3200&nbsp;mAh liitiumpolümeeraku, mis on vahetatav. Müügile tulles oli Xiaomi Redmi hind umbes 220 eurot.

Redmi on saanud palju kriitikat. Eriti on kritiseeritud operatsioonisüsteemi, mis on vanem Jelly Bean, mitte uusim KitKat. Lisaks puudub phabletil kaitsev Gorilla Glass.

Sama aasta augusti kuus tuli turule Redmi Note 4G. Sellel 4G mobiilside tugi. Erinevalt esimesest versioonist on uuel phabletil Qualcommi Snapdragon 400 tugikiibistik, Adreno 305 graafikaprotsessor, mälukaardipesa, mis toetab microSD kuni 64 GB mälukaarti.

#### Tahvelarvutid
##### Mi Pad 7.9
2014. aasta juunis tuli müügile Xiaomi esimene tahvelarvuti Mi Pad 7.9. Arvuti suurus on 202 × 135,4 × 8,5&nbsp;mm ning see kaalub 360 grammi. Sel on 7,9-tolline IPS LCD puutetundlik ekraan 16 miljoni värviga. Põhimälu on Mi Pad-il olenevalt versioonist, kas 16 GB või 64 GB. MicroSD mälukaardipesa kaudu saab lisada kuni 128 GB. Muutmälu (RAM) on 2 GB. Tahvlil on 2 kaamerat. Põhikaamera tagaküljel on 8 Mpx, eespool on 5 Mpx kaamera. Operatsioonisüsteemiks on Android versioon 4.4.4 MIUI 5. Tahvelarvuti protsessoriks on ARM-a neljatuumaline Cortex-A15 2,2&nbsp;GHz, graafikaprotsessor on nVidia GeForce Kepler. Mi Pad-il on 6700&nbsp;mAh liitiumpolümeeraku.

Mi Pad-e müüakse ainult Xiaomi kodulehel. Müügile tulles maksis 16 GB-ne versioon 235 eurot ja 64 GB-ne versioon 280 eurot. Võrreldes oma suurima konkurendi Apple iPad Miniga maksab Mi Pad umbes 100 eurot vähem.

#### Pilvetehnoloogia
MiCloud on Xiaomi pilvandmetöötlust ja -andmesalvestust pakkuv teenus. Sinna saab salvestada Xiaomi nutiseadmetest kontakte, pilte, videoid, sõnumeid, märkmeid.

#### Akupank

MiPower Bank on Xiaomi poolt toodetav akupank. MiPower Bank-il on 2 erinevat mudelit. Suurem akupank mahutab 10400&nbsp;mAh, väiksem 5200&nbsp;mAh. Suuremaga on võimalik laadida Mi 3 2,5 korda või iPhone 5s-i 4,5 korda või iPad Mini 1,5 korda. Mõlema mudeli puhul on tegemist liitiumpolümeerakuga ning mõlemad omavad MicroUSB ja USB liidest. Akupanga korpus on valmistatud alumiiniumist ja erinevaid värve on 8.

#### Tark käevõru
Mi Band on randmevõru, mis jälgib kasutaja tervisliku seisukorda ja unerütmi. See sisaldab erinevaid andureid nagu näiteks kiirenduseandurit. Mi Band on ühilduv Bluetoothi liidese kaudu. Selle randmevõruga saab avada MIUI operatsioonisüsteemiga seadmeid. Laetud akuga Mi Band peab vastu 30 päeva. Lisaks on sellel sisseehitatud äratuskell, mis äratab kasutaja vibratsiooniga. Mi Band kaalub 13 grammi.

#### Nutiteleviisor
Mi TV on Xiaomi nutiteleviisor. Ekraani suurus on 47 tolli ehk 106,5 × 65&nbsp;cm. Mi TV on 4,8&nbsp;cm paksune. Ekraani resolutsioon on 1920 × 1080 piksilt. Seadet kontrollib Qualcommi Snapdragon 600 neljatuumaline 1,7&nbsp;GHz protsessor. Graafikaprotsessor on Andreno 320. Muutmälu on 2 GB ja põhimälu 8 GB. Televiisor suudab edastada 3D pilti ja sellel on WiFi ning Bluetooth-i tugi. Operatsioonisüsteemiks on MIUI TV.

## Vaata ka
*MIUI

= Viited =

## Välislingid
*"Mi Note 5"